CELEX: 52009PC0663
Language: ro
Date: 2009-11-30
Title: Propunere de regulament al Consiliului de încheiere a reexaminării, în ceea ce privește un „nou exportator”, a Regulamentului (CE) nr. 1338/2006 al Consiliului de instituire a unui drept antidumping definitiv pentru importurile de piei „chamois” originare din Republica Populară Chineză, de percepere retroactivă şi de instituire a unei taxe antidumping cu privire la importurile care provin de la un exportator din această ţară şi de încetare a înregistrării acestor importuri

Anunţ juridic important

|

52009PC0663

Propunere de regulament al Consiliului de încheiere a reexaminării, în ceea ce privește un „nou exportator”, a Regulamentului (CE) nr. 1338/2006 al Consiliului de instituire a unui drept antidumping definitiv pentru importurile de piei „chamois” originare din Republica Populară Chineză, de percepere retroactivă şi de instituire a unei taxe antidumping cu privire la importurile care provin de la un exportator din această ţară şi de încetare a înregistrării acestor importuri  /* COM/2009/0663 final */  

	[pic] | COMISIA COMUNITĂȚILOR EUROPENE |Bruxelles, 30.11.2009COM(2009)663 finalPropunere deREGULAMENT AL CONSILIULUIde încheiere a reexaminării, în ceea ce privește un „nou exportator”, a Regulamentului (CE) nr. 1338/2006 al Consiliului de instituire a unui drept antidumping definitiv pentru importurile de piei „chamois” originare din Republica Populară Chineză, de percepere retroactivă și de instituire a unei taxe antidumping cu privire la importurile care provin de la un exportator din această țară și de încetare a înregistrării acestor importuriEXPUNERE DE MOTIVE1. Contextul propunerii-  Motivele și obiectivele propuneriiPrezenta propunere se referă la aplicarea Regulamentului (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene, modificat ultima dată prin Regulamentul (CE) nr. 2117/2005 al Consiliului din 21 decembrie 2005 (denumit în continuare „regulamentul de bază”), în cadrul procedurii privind importurile de piei „chamois” originare din Republica Populară Chineză.-  Contextul generalPrezenta propunere se înscrie în contextul punerii în aplicare a regulamentului de bază și constituie rezultatul unei anchete care s-a desfășurat în conformitate cu cerințele de fond și de procedură prevăzute în regulamentul de bază.-  Dispoziții în vigoare în domeniul propuneriiRegulamentul (CE) nr. 1338/2006 al Consiliului de instituire a unui drept antidumping definitiv pentru importurile de piei „chamois” originare din Republica Populară Chineză.-  Coerența cu alte politici și obiective ale UniuniiNu se aplică.2. Consultarea părților interesate și evaluarea impactului-  Consultarea părților interesatePărțile interesate vizate de procedură au avut posibilitatea de a-și apăra interesele în timpul anchetei, în conformitate cu dispozițiile regulamentului de bază.-  Obținerea și utilizarea expertizeiNu a fost necesar să se recurgă la expertiză externă.-  Evaluarea impactuluiPrezenta propunere este rezultatul punerii în aplicare a regulamentului de bază.Regulamentul de bază nu conține dispoziții referitoare la o evaluare generală a impactului, în schimb conține o listă exhaustivă de condiții care trebuie evaluate.3. ELEMENTELE JURIDICE ALE PROPUNERII-  Rezumatul acțiunii propuseLa 3 iulie 2009, Comisia a inițiat o reexaminare, în ceea ce privește un „nou exportator”, a Regulamentului (CE) nr. 1338/2006 al Consiliului de instituire a unui drept antidumping definitiv și de percepere definitivă a dreptului provizoriu impus pentru importurile de piei „chamois” originare din Republica Populară Chineză, a abrogat taxa cu privire la importurile care provin de la un exportator din această țară și a impus obligativitatea înregistrării acestor importuri. Societatea vizată este Henan Prosper Skins & Leather Enterprise Co., Ltd. (denumită în continuare „solicitantul”).În cursul anchetei, solicitantul a furnizat informații false și înșelătoare în sensul articolului 18 alineatul (1) din regulamentul de bază și a refuzat să coopereze. În final, solicitantul și-a retras cererea de reexaminare. S-a considerat oportună continuarea anchetei ex officio și bazarea constatărilor în ceea ce-l privește pe solicitant pe datele disponibile, în sensul articolului 18 din regulamentul de bază. Pe această bază, s-a concluzionat că o taxă antidumping stabilită la nivelul taxei aplicabile „tuturor societăților”, instituită prin Regulamentul (CE) nr. 1338/2006, ar trebui să fie instituită retroactiv în ceea ce-l privește pe solicitant.Prin urmare, se propune adoptarea de către Consiliu a propunerii de regulament anexate, care ar trebui publicată în Jurnalul Oficial al Uniunii Europene în cel mai scurt timp.-  Temeiul juridicRegulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene, astfel cum a fost modificat ultima dată prin Regulamentul (CE) nr. 2117/2005 al Consiliului din 21 decembrie 2005, în special articolul 11 alineatul (4).-  Principiul subsidiaritățiiPropunerea intră în sfera competenței exclusive a Comunității. În consecință, principiul subsidiarității nu se aplică.-  Principiul proporționalitățiiPropunerea respectă principiul proporționalității din următoarele motive:Forma de acțiune este descrisă în regulamentul de bază și nu permite luarea unei decizii la nivel național.Nu se aplică indicațiile privind modul în care obligațiile financiare și administrative care cad sub incidența Comunității, a guvernelor naționale, a autorităților regionale și locale, a operatorilor economici și a cetățenilor sunt reduse la minimum și sunt proporționale cu obiectivul propunerii.-  Alegerea instrumentelorInstrumente propuse: regulament.Alte instrumente nu ar fi adecvate din următorul motiv:Alte instrumente nu ar fi adecvate deoarece regulamentul de bază nu prevede alte opțiuni.4. IMPLICAȚII BUGETAREPropunerea nu are implicații asupra bugetului comunitar.Propunere deREGULAMENT AL CONSILIULUIde încheiere a reexaminării, în ceea ce privește un „nou exportator”, a Regulamentului (CE) nr. 1338/2006 al Consiliului de instituire a unui drept antidumping definitiv pentru importurile de piei „chamois” originare din Republica Populară Chineză, de percepere retroactivă și de instituire a unei taxe antidumping cu privire la importurile care provin de la un exportator din această țară și de încetare a înregistrării acestor importuriCONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene[1] (denumit în continuare „regulamentul de bază”), în special articolul 11 alineatul (4),având în vedere propunerea prezentată de Comisie după consultarea comitetului consultativ,întrucât:1.  MĂSURILE ÎN VIGOARE2.  Prin Regulamentul (CE) nr. 1338/2006[2], Consiliul a instituit, în urma unei anchete (denumită în continuare „ancheta inițială”), o taxă antidumping definitivă la importurile de piei „chamois” originare din Republica Populară Chineză (denumită în continuare „RPC”). Măsurile în vigoare constau într-o taxă definitivă ad valorem de 58,9%, aplicabilă la nivel național.3.  ANCHETA ÎN CURS(a) Cererea de reexaminare4.  Ca urmare a instituirii măsurilor antidumping definitive, Comisia a primit o cerere de reexaminare în ceea ce privește un „nou exportator”, în conformitate cu articolul 11 alineatul (4) din regulamentul de bază. Cererea s-a bazat pe afirmația că producătorul-exportator, Henan Prosper Skins and Leather Enterprise Co. Ltd (denumit în continuare „solicitantul”),- nu a exportat piei „chamois” înaintea sau în cursul perioadei de anchetă a anchetei inițiale,- nu era afiliat niciunuia dintre producătorii-exportatori care fac obiectul măsurilor instituite prin Regulamentul (CE) nr. 1338/2006,- începuse să exporte piei „chamois” către Comunitate după încheierea perioadei de anchetă a anchetei inițiale,- își desfășoară activitatea în condiții de economie de piață, astfel cum sunt definite la articolul 2 alineatul (7) litera (c) din regulamentul de bază sau, în mod alternativ, solicită tratament individual în conformitate cu articolul 9 alineatul (5) din regulamentul de bază.(b) Inițierea reexaminării în ceea ce privește un „nou exportator”5.  Comisia a examinat elementele de probă prima facie prezentate de solicitant și le-a considerat suficiente pentru a justifica inițierea unui reexaminări în conformitate cu articolul 11 alineatul (4) din regulamentul de bază. După consultarea comitetului consultativ și după ce industriei comunitare în cauză i s-a oferit posibilitatea de a-și prezenta observațiile, Comisia a inițiat, prin Regulamentul (CE) nr. 573/2009[3], o reexaminare a Regulamentului (CE) nr. 1338/2006 în ceea ce-l privește pe solicitant.6.  În conformitate cu articolul 2 din Regulamentul nr. 573/2009 al Comisiei, taxa antidumping instituită prin Regulamentul (CE) nr. 1338/2006 al Consiliului la importurile de piei „chamois” produse de solicitant a fost abrogată. În același timp, în conformitate cu articolul 14 alineatul (5) din regulamentul de bază, autoritățile vamale au fost invitate să adopte măsurile adecvate pentru înregistrarea importurilor de piei „chamois” produse de solicitant.(c) Produsul în cauză7.  Produsul care face obiectul prezentei reexaminări constă în pieile „chamois” definite în cadrul anchetei inițiale, și anume piei „chamois” sau piei „chamois” combinate, eventual decupate, inclusiv piei „chamois” și piei „chamois” combinate în crustă (denumite în continuare «piei „chamois”»), originare din Republica Populară Chineză, încadrate în prezent la codurile NC 4114 10 10 și 4114 10 90.(d) Părțile interesate8.  Comisia a informat în mod oficial industria comunitară, solicitantul și reprezentanții țării exportatoare cu privire la inițierea reexaminării. Părților interesate li s-a oferit posibilitatea de a-și exprima punctele de vedere în scris și de a fi audiate.(e) Perioada anchetei de reexaminare9.  Ancheta privind dumpingul a acoperit perioada cuprinsă între 1 iulie 2008 și 30 iunie 2009 (denumită în continuare „perioada anchetei de reexaminare” sau „PAR”).10.  RETRAGEREA COOPERĂRII ȘI A CERERII DE REEXAMINARE ÎN CEEA CE PRIVEȘTE „UN NOU EXPORTATOR”11.  Comisia a trimis un chestionar solicitantului, din partea căruia a primit un răspuns în termenele prevăzute. În cursul verificării răspunsului la chestionar al solicitantului la sediul acestuia, solicitantul a furnizat informații false și înșelătoare în sensul articolului 18 alineatul (1) din regulamentul de bază. În plus, solicitantul a hotărât să înceteze orice cooperare, iar verificarea a trebuit să fie întreruptă înainte de a fi fost încheiată. La 21 septembrie 2009, solicitantul și-a retras în mod oficial cererea de reexaminare în ceea ce privește un „nou exportator”.12.  Solicitantul a fost informat că informațiile pe care le furnizase nu puteau fi considerate fiabile și că acestea ar fi respinse și a fost invitat să furnizeze explicații suplimentare într-un anumit termen, în conformitate cu articolul 18 alineatul (4) din regulamentul de bază. Solicitantul nu a furnizat nicio explicație suplimentară.13.  În împrejurările menționate anterior, deși cererea a fost retrasă, s-a considerat oportună continuarea anchetei ex officio și bazarea constatărilor în ceea ce-l privește pe solicitant pe datele disponibile, în sensul articolului 18 din regulamentul de bază.14.  În lipsa altor informații, nivelul taxei care trebuie aplicat solicitantului este stabilit la nivelul taxei aplicabile la nivel național.15.  ÎNCHEIEREA ANCHETEI ȘI PERCEPEREA RETROACTIVĂ A TAXEI ANTIDUMPING16.  În lumina constatărilor menționate anterior, s-a concluzionat că importurile în Comunitate de piei „chamois” sau piei „chamois” combinate, eventual decupate, inclusiv piei „chamois” și piei „chamois” combinate în crustă, încadrate în prezent la codurile NC 4114 10 10 și 4114 10 90, originare din Republica Populară Chineză, produse și vândute la export în Comunitate de către Henan Prosper Skins & Leather Enterprise Co., Ltd (cod adițional TARIC A957) ar trebui să fie supuse unei taxe antidumping la nivelul taxei antidumping instituite prin Regulamentul (CE) nr. 1338/2006 al Consiliului asupra tuturor societăților din Republica Populară Chineză și că acest nivel al taxei antidumping ar trebui să fie reinstituit și perceput retroactiv pentru importurile produsului în cauză înregistrate în conformitate cu articolul 3 din Regulamentul (CE) nr. 573/2009 al Comisiei.17.  NOTIFICAREA ȘI DURATA APLICĂRII MĂSURILOR18.  Solicitantul, industria comunitară și reprezentanții țării exportatoare au fost informați cu privire la principalele fapte și considerente care au condus la concluziile de mai sus și li s-a oferit posibilitatea de a-și prezenta observațiile. Nu au fost primite observații de natură să justifice o modificare a concluziilor prezentate anterior.19.  În temeiul articolului 11 alineatul (2) din regulamentul de bază, prezenta reexaminare nu afectează data de expirare a măsurilor instituite prin Regulamentul (CE) nr. 1338/2006,ADOPTĂ PREZENTUL REGULAMENT:Articolul 11. Reexaminarea în ceea ce privește un nou exportator inițiată prin Regulamentul (CE) nr. 573/2009 al Comisiei se încheie și o taxă antidumping stabilită la nivelul taxei antidumping aplicabile în conformitate cu articolul 1 alineatul (2) din Regulamentul (CE) nr. 1338/2006 al Consiliului tuturor societăților din Republica Populară Chineză se instituie la importurile vizate la articolul 1 din Regulamentul (CE) nr. 573/2009 al Comisiei.2. O taxă antidumping stabilită la nivelul taxei antidumping aplicabile în conformitate cu articolul 1 alineatul (2) din Regulamentul (CE) nr. 1338/2006 al Consiliului tuturor societăților din Republica Populară Chineză se percepe începând cu data de 3 iulie 2009 pentru importurile de piei „chamois” care au fost înregistrate în temeiul articolului 3 din Regulamentul (CE) nr. 573/2009 al Comisiei.3. Autorităților vamale li se solicită să înceteze înregistrarea efectuată în temeiul articolului 3 din Regulamentul (CE) nr. 573/2009 al Comisiei.4. În lipsa unor dispoziții contrare, se aplică dispozițiile în vigoare în materie de taxe vamale.Articolul 2Prezentul regulament intră în vigoare în ziua următoare publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Consiliu,Președintele [1] JO L 56, 6.3.1996, p. 1.[2] JO L 251, 14.9.2006, p. 1.[3] JO L 172, 2.7.2009, p. 3.